**Analiza obstoječih rešitev**

**Čili Napoj**  
Spletna trgovina, ki prodaja pekoče omake in druge izdelke v povezavi s čilijem.  
<https://cilinapoj.si/>

Čili Napoj uporabnikom nudi vse osnovne funkcionalnosti, ki jih spletna stran potrebuje za nemoteno delovanje (delujoč katalog, iskalnik, možnost kreiranja računa, možnost prijave na novice, košarico, spustne menije za navigacijo). Kot posebnost ima tudi možnost dostopa do strani v nemškem jeziku in gumbe, ki vodijo na njihova družbena omrežja (Instagram, Facebook).

**Dobre strani sistema**

1. Napreden sistem filtrov. Čili Napoj uporablja obsežen sistem filtrov. Imajo drsnik za ceno, kjer lahko uporabnik določi želeno cenovno območje, prav tako pa lahko filtrira prek spustnega menija in izbira med priljubljenostjo ter ceno.
2. Delujoče hiperpovezave. Na spletni strani Čili Napoj vse povezave delujejo pravilno. Uporabljajo logiko uporabnika in predvidevajo, kaj bo kliknil za dosego specifičnega rezultata (na primer klik na logotip v levem zgornjem kotu vrne uporabnika na domačo stran).
3. Kakovostne fotografije. Vse fotografije, ki so uporabljene na njihovi spletni strani, so estetsko dovršene in pravilno optimizirane. Ločljivost je visoka, kar kaže na zavedanje, da so fotografije eden izmed najpomembnejših dejavnikov pri odločitvi za nakup.

**Slabe uporabe funkcionalnosti**

1. Preobremenjena navigacija. Kljub delujočim povezavam je navigacija zaradi preobilice elementov manj pregledna. To se posebej opazi pri katalogu, kjer je težko določiti, kam najprej usmeriti pogled. Predlog za izboljšavo bi bil, da stran ponovno preuči svojo postavitev in nekatere podkategorije združi v eno. To bi bistveno pomagalo zmanjšati vizualno prenatrpanost.
2. Slaba optimizacija za mobilne naprave. Ko se stran odpre na telefonu, je sicer še vedno funkcionalna, vendar izgubi estetsko in berljivo vrednost. Rešitev bi bila, da stran začne prioritizirati uvedbo estetsko in oblikovno zadovoljive mobilne različice.
3. Omejen jezikovni nabor. Na strani najdemo možnost dostopa v nemškem jeziku, vendar bi bilo smiselno dodati tudi angleški jezik, saj bi to pritegnilo tudi tuje kupce.

**Čili Pipp**  
Spletna trgovina, ki prodaja pekoče omake in druge izdelke v povezavi s čilijem.

[https://cilipipp.si](file:///Users/emahauc/Downloads/https:/cilipipp.si)

Čili Pipp uporabnikom nudi vse osnovne funkcionalnosti, ki jih spletna stran potrebuje za delovanje (delujoč katalog, iskalnik, možnost kreiranja računa, možnost prijave na novice, košarico, spustne menije za navigacijo). Kot posebnost omogoča dostop v štirih različnih jezikih: nemščini, angleščini, slovenščini in hrvaščini.

**Dobre strani sistema**

1. Enostavna uporaba: Zaradi dobro razporejenih elementov in jasne postavitve je spletna stran preprosta za uporabo.
2. Smiselna postavitev: Ko brskaš po domači strani, sta format in postavitev elementov zelo dobro optimizirana za uporabniško izkušnjo. Uporabnik takoj najde, kar na strani išče, hkrati pa med tem vidi tudi druge stvari, ki jih stran ponuja (oglase ipd.).
3. Atraktivno oblikovanje: Zaradi prekrivanja različnih grafičnih elementov, kot so pisave in fotografije, stran deluje mlado in sveže. Uporabljena je dobra paleta barv in vse deluje v harmoniji.

**Slabe strani sistema**

V resnici je težko navesti slabe strani tega sistema. Vse deluje smiselno in vidi se, da je narejeno dobro. Edino, kar bi mogoče izpostavile so da je včasih uporabljena pisava, ki ni vidna najboljše.

**Čili Frik**

Spletna trgovina, ki prodaja pekoče omake in druge izdelke v povezavi s čilijem.

<https://kmetija-vizjak.si/?fbclid=IwY2xjawI-toRleHRuA2FlbQIxMAABHcx7csME8Rwa-_Ba_SYvoUdaoZZ4sZRyzJPP-MEP3Iw8tIyZ0VPCgQRbgQ_aem_p_ehSvtxYzSqprwJrQHKVA>

Čili Frik uporabnikom nudi vse osnovne funkcionalnosti, ki jih spletna stran potrebuje za nemoteno delovanje (delujoč katalog, iskalnik, možnost prijave na novice, košarico, spustne menije za navigacijo, možnost filtriranja izdelkov). Kot posebnost ima tudi gumbe, ki vodijo na njihova družbena omrežja (Instagram, Facebook in TikTok).

**Dobre strani sistema**

1. Napredni sistem filtrov. Ker Čili Frik spada pod kmetijo Vizjak, so poskrbeli, da je možnost filtriranja med izdelki, saj poleg produktov iz čilija ponujajo tudi medene izdelke, poslovna darila, detox ponudbe,…
2. Kolo sreče. Na začetku, ko vstopite na spletno stran se ponudi opcija kolesa sreče, kjer lahko to kolo zavrtite in dobite popust ob nakupu, kar je dibra strategija, da kupci “zgrabijo priložnost”.
3. Dobra razporeditev izdelkov. Na telefonu sta po dva izdelka na vrstico, kar je ravno prav na spletni strain pa so tudi razporejeni v smislu, da kupcem ne dajejo občutka preobremenjenosti.

**Slabe strani sistema**

1. Ni posebnih grafik. Stran se mi zdi kljub funkcionalostim malo pusta. Lahko bi dodali kakšne slike kmetije ali ljudi ter mogoče tudi ob kateogrijah spremenili zeleno barvo (za čili izdelke bi lahko bila rdeča, za medene rumena,…).
2. Velikost pisave in stil. Nekatera pisava se mi zdi premajhna (O nas stran) ter uporabili so taki font, da rabi en čas da naloži izgled šumnikov ali pa ti iztopajo, ker so popačeni.